Ծիծեռնակաբերդի Յիշատակի պատին արձանագրուած ամենայայտնի անուններէն մէկը Հենրի Մորկենթաուն է: Ան ազգութեամբ հրեայ է, ծնած է 1854 թուականին (մահացած է 1946ին) Գերմանիոյ Մաննհէյմ քաղաքին մէջ: Մորկենթաու տեղափոխուած է Ա.Մ.Ն., ստացած է իրաւաբանական կրթութիւն եւ աշխատած է իբրեւ դիւանագէտ: 1913-1916 թուականներուն եղած է Ա.Մ.Ն.ի դեսպանը Թուրքիոյ մէջ: Առաջին Համաշխարհային պատերազմի տարիներուն ներկայացուցած է նաեւ Անգլիոյ, Ֆրանսայի, Ռուսիոյ, Պելճիքայի շահերը այդ երկրին մէջ: